ธปท.เมินช่วยเอสเอ็มอี
ธปท. แจงไม่มีมาตราการช่วยเหลือเอสเอ็มอีเป็นกรณีพิเศษในช่วงที่ต้นทุนวัตถุดิบ ราคาน้ำมัน ปรับสูงขึ้น
9 มี.ค. 2554

ธปท. แจงไม่มีมาตราการช่วยเหลือเอสเอ็มอีเป็นกรณีพิเศษในช่วงที่ต้นทุนวัตถุดิบ ราคาน้ำมัน ปรับสูงขึ้น
นายประสาร ไตรรัตน์วรกุล ผู้ว่าการธนาคารแห่งประเทศไทย หรือธปท. กล่าวว่า ถึงแม้ว่าในช่วงนี้ ผู้ประกอบการเอสเอ็มอี จะเผชิญกับภาวะต้นทุนที่ปรับสูงขึ้น ตามภาวะเงินเฟ้อ ราคาวัตถุดิบ ราคาน้ำมัน ปรับสูงขึ้นอย่างต่อเนื่อง แต่แบงก์ชาติยังไม่มีการเตรียมมาตราการใดๆ เพื่อช่วยเหลือ หรือสนับสนุนสินเชื่อให้ผู้ประกอบการเอสเอ็มอีเป็นพิเศษ 
"ในแง่การดูแลลูกค้าเราเชื่อว่า แบงก์จะทำได้ดีอยู่แล้ว คงไม่ต้องมีมาตรการอะไรออกมาช่วยเป็นพิเศษ" นายประสาร กล่าว
นายประสาร กล่าวว่าในภาวะเช่นนี้เอสเอ็มอีควรปรับตัวในการลดต้นทุนการผลิตให้ดี ขณะเดียวกันแบงก์ชาติ ก็จะช่วยให้คำแนะนำในการดูแลบริหารความเสี่ยง ให้แก่เอสเอ็มอีให้มากขึ้น